Hem fet una estada llarga a Mas Planeses i tornem a casa plens d'energia i de pau. Les fotos no poden encabir la quantitat d'espai i d'entorn verd que envolta la casa. Ni tampoc la remor de les fulles dels arbres, la remor del riu, la tranquil•litat dels matins i dels vespres i la quantitat d'estels que es veuen quan es fa de nit. Hi hem estat molts dies i no per això ens han desatès ni un dia, la Faustina ha estat sempre amatent, propera i sol•lícita. L'interior de la casa és molt agradable i està decorat amb gust i detalls. És un lloc ideal per anar-hi amb criatures, però també per passar-hi uns dies de calma en parella o amb amics lluny del brogit del món.